EXCLUSIV Cea mai optimistă reacție despre situația de la Rapid: ”O să câștige campionatul”
Rapid traversează o perioadă mai delicată.
Giuleștenii au intrat în play-off la patru lungimi în spatele liderului FCSB, dar s-au pierdut în partea a doua a campionatului și au fost în cădere liberă. De la a aspira la titlu, Rapid a ajuns pe poziția a cincea, la doar un punct în fața ultimei clasate Sepsi OSK.
Cea mai optimistă reacție despre situația de la Rapid: ”O să câștige campionatul”
Florin Bratu, fost antrenor la Dinamo, a vorbit despre situația de la Rapid și crede în puterea acționarului majoritar Dan Șucu și susține că giuleștenii vor reuși să câștige campionatul în următoarele sezoane cu un plan bine stabilit.
”Eu văd o înverșunare pozitivă a domnului Șucu. Va investi și va duce Rapid la un moment dat în a câștiga campionatul în următorii ani”, a spus Florin Bratu într-un interviu realizat de reporterul PRO TV Matilda Popa.
Rapid ocupă locul cinci în clasamentul play-off-ului Superligii României cu 29 de puncte și se situeză la doar o lungime în fața ultimei clasate Sepsi OSK.
Marius Șumudică s-a întâlnit cu Dan Șucu!
”E adevărat, m-am văzut cu domnul Șucu. A fost o întâlnire pozitivă! Nu pot și nici nu vreau să intru în amănunte, respect faptul că domnul Șucu a dorit să mă cunoască personal. Dacă vreți alte detalii, vă rog să discutați cu domnia sa…
Pot să vă spun doar atât, a fost o oră și jumătate extrem de plăcută, în care am discutat cu un om care nu dorește decât binele Rapidului. Nu se gândește decât la binele Rapidului, cum să formeze un club la standarde occidentale, la standarde europene pentru fanii din Giulești!
Bineînțeles, este de notorietate, nu mai trebuie să repet asta, Rapidul este forever în sufletul meu… Le doresc multă baftă și lui Lobonț, și echipei, să câștige cu CFR-ul și să spere în continuare la Europa. Vedem zilele următoare dacă se va și concretiza ceva, cel mai bine ar fi să discutați cu patronul echipei, cu domnul Șucu”, a spus Marius Șumudică, potrivit Fanatik.
Urmăriți SPORT.RO și pe Google News